Afd. 1: Luk foråret ind / Afdelingerne 2010-03 | Skræppebladet - Brabrand Boligforening
De to familier, som er blevet genhuset, mens renoveringen i deres huse foregår, har fået meddelelse om, at arbejdet kan komme til at vare op til et år eller mere.
Årsagen hertil er, at man skal være helt sikker på, hvad der skal gøres og hvordan. Der bliver foretaget en analyse af den renovering, der allerede er gennemført i nr. 4, og med de erfaringer bliver renoveringen af de to huse så sat i værk.
Familierne skal kunne føle sig fuldstændig trygge, når de flytter tilbage til deres boliger!
Blokkene er endnu ikke undersøgt på nuværende tidspunkt.
Konklusionen på mødet blev, at der udarbejdes et projekt over en total renovering af hele afdelingen, der efterfølgende skal godkendes af Landsbyggefonden.
Endnu engang blev det understreget, hvor vigtigt det er at lufte sin bolig grundigt ud flere gange dagligt, så skimmelsvampene ikke får gode vækstbetingelser i et fugtigt miljø.
Emneord: afdelingsbestyrelse bestyrelsen blokke fugt Hans Broges Parken Landsbyggefonden miljø renovering skimmelsvamp svampe Udsigten